open-index/open-wikipedia-markdown huggingface dataset:
Sebestyén Shakirov

**SHAKIROV Sebestyén** (ŝakirov) estis rumanuja hungara pentristo naskita en Kazan la 18-an de februaro 1893 kaj mortinta en Baia Mare la 23-a de aprilo 1966.

## Biografio 
Lia patro estis rusa komercisto. Li studis en Artistkolonio Nagybánya ekde 1913. Dum la unua mondmilito li estis militkaptito kaj li laboris en Diód en agrikultura laboro. Li malfermis tajlorlaborejon en Tövis. Inter 1922 kaj 1925 li denove senĉese laboris en artistkolonio. Li translokiĝis el Temeŝvaro al Baia Mare en 1929. Ekde 1934 li iĝis konstanta ano de artistasocio.

## Ekspozicioj 
* Ekde 1924 en la ekspozicioj de kolonio,
* 1929 - Kluĵo,
* Pluraj ekspozicioj en la urbetoj de Transilvanujo kaj en Bukareŝto.

## Fonto 
* Murádin Jenő: *Nagybánya- A festőtelep művészei*, Miskolc, 1994.

Shakirov, S
Shakirov, S
Ŝerifioj

La **ŝerifioj** estas etno en Sudano. Ili parolas la sudan-araban lingvon. La plej multaj ŝerifioj estas muslimoj. La ŝerifioj supozeble estas pli ol 100.000 homoj.

Ŝerifioj
Ŝerifioj
Manuel Ribeiro da Costa e Almeida

**Manuel Ribeiro da Costa e ALMEIDA** estis portugala kirurgo kaj verŝajne la unua portugala esperantisto. Li loĝis en Rezende kaj estis membro de la Lingva Komitato.

Almeida tradukis la francan lernolibron de Louis de Beaufront kun dudirekta vortaro en la portugalan (du eldonoj 1896 kaj 1898).

## Verkoj 
* **1896**: A Lingua Universal Esperanto. Methodo completo comprehendendo dois voccabularios segundo a edição franceza de M. L. de Beaufront traduzido e coordenado por Manuel Ribeiro da Costa e Almeida. Gouveia: Manuel Ribeiro da Costa e Almeida, 1896. 216 p. 2a eld. **1898**. Skanaĵo en la kolekto de IEMW.

## Notoj 
Kategorio:Portugalaj esperantistoj
Kategorio:Akademio de Esperanto
Kategorio:Esperanto-vortaristoj
Péter T. Rátz

**T. RÁTZ Péter** *Tagyosi* (ra:c) estis rumanuja hungara pentristo naskita en Császló la 27-an de oktobro 1879 kaj mortinta en Peleş la 28-an de aŭgusto 1945.

## Biografio 
Péter T. Rátz studis en la Artistkolonio Nagybánya inter 1905 kaj 1907. Li vojaĝis al Romo, Munkeno kaj Parizo (En tiu urbo de lasta li pasigis preskaŭ unu jaron). En 1907 li pentris en Anzio. En aŭtuno de 1918 li revenis el Nagybánya invalida. En 1922 li iĝis ordinara, en 1927 konstanta ano de pentristasocio. En 1931 oni elektis lin afergvidanta prezidento.

## Ekspozicioj 
* 1924, 1927, 1930 - Baia Mare,
* 1928 - Arad, Temeŝvaro,
* 1930 - Kluĵo (grupa ekspozicio),
* 1931 - Satu Mare.

## Fonto 
* Murádin Jenő: *Nagybánya- A festőtelep művészei*, Miskolc, 1994.

T. Ratz, P
Malé Kozmálovce

**Malé Kozmálovce,** hungare **Kiskoszmály** [kiŝkosmAj] estas vilaĝo en Slovakio, en Regiono Nitra, en Distrikto Levice.

## Situo 
Malé Kozmálovce situas en valo, laŭ dekstra bordo de Hron, laŭ ĉefvojo Nové Zámky-Šahy. Levice troviĝas 14&nbsp;km.
  
## Historio 
La vilaĝo estis loĝata dum la neolitiko. Dum la Grandmoravia Regno estis tie fortikaĵo kun komunumo. La unua mencio pri la loko devenis el 1332. En 1618 la turkoj bruldetruis la vilaĝon. En 1910 loĝis tie 613 da homoj (plejparte hungaroj). Ĝis Traktato de Trianon la vilaĝo apartenis al Bars, al la distrikto de Léva, poste la komunumo iĝis parto de Ĉeĥoslovakio. Tiam oni disdonis parcelojn el la grandbieno. Inter 1938-1945 la komunumo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Sekve la loko troviĝis laŭ la nova landlimo. Post la 2-a mondmilito la hungaroj senrajtiĝis laŭ Dekretoj de Beneš. En 2001 loĝis en Malé Kozmálovce 402 da homoj (348 slovakoj, 48 hungaroj).

## Vidindaĵoj 
* katolika preĝejo omaĝe al Reĝino de Rozario
* vinkeloj 
* fiŝkaptista lago
 

Kategorio:Municipoj en distrikto Levice
Ŝuvejhatoj

La **ŝuvejhatoj** estas minoritata etno en Ĉado kaj Sudano, kiu estas subetno de la bagaraoj. La plej multaj ŝuvejhatoj estas muslimoj. Ili parolas la ĉad-araban lingvon (ankaŭ nomata *ŝuva-araba lingvo*). La ŝuvejhatoj estas ĉirkaŭ 2.000.000 homoj.

Ŝuvejhatoj
Ŝuvejhatoj
Ŝuvejhatoj
Akvofaloj de Mickiewicz

**Akvofaloj de Mickiewicz**  *(pole: **Wodogrzmoty Mickiewicza)*** troviĝas en la norda parto de montaro Altaj Tatroj, en la pala provinco Malgrandopolio, sudoriente de urbo Zakopane, sur la teritorio de Tatra nacia parko, sur torento Roztoka en Valo roztoka kiu fluas de Valo de kvin polaj lagoj.  Akvofalo estas kreita per sistemo de tri grandaj kaj pli malgrandaj kaskadoj altaj de 3 ĝis 10m.  Ĝi troviĝas proksimume 1 km antaŭ la enbuŝado de menciita torento al rojo Białka. La nomo *Wodogrzmoty* pole signifas „akvotondroj“  pro forta bruo kiu falanta akvo kreas.  Tri ĉefaj sojloj estas nomigitaj: *Wyżni Wodogrzmot*, *Pośredni Wodogrzmot* kaj *Niżni Wodogrzmot* (suba, meza kaj supra). Ili ekestis en la loko, kie akvofalo trafluas ŝtonan sojlon, per kiu Dolina Roztoki trairas en valo Dolina Białki. Sur la sojlo estas videbla roka turo Turnia nad Szczotami en masivo Wołoszyn. Super akvofaloj sur deklivoj de  Roztocka Czuba kreskas relikta kreskaĵaro de lariko-cembroj.
## Nomo  
Pola tatra societo nomiĝis la akvofaloj en jaro 1891 laŭ Adam Mickiewicz simile kiel valo Dolina Rybiego Potoku, sed nomo de la valo ne  ennestiĝis kaj restis nur nomo por  la akvofaloj. Tabelo kun tio ekzistis ĝis jaro 1930. *Mickiewicz* propre  havas nenian ligilon al *Tatroj*  kaj regiono Podhale kaj neniam li vizitis ilin, eble parto de lia dramo Konfederaci Barscy ĉi tie okazis.

## Rigardo 
De ŝtona ponto konstruita en jaro  1900 sur vojo Droga Oswalda Balzera al Morskie Oko oni vidas nur  pouze *Meza akvotondro*. Al restaj aliro estis malpermesita. Plu, en la direkto de Morskie Oko sur  ĝirejo kun „Obryw“ troviĝas rigarda punkto de kiu estas videbla la plej alta monto de Tatroj kaj Karpatoj  Gerlach (2655&nbsp;m n.p.m.).

## Aliro 
*Dosiero:Szlak czerwony.svg - de Morskie Oko (1:35 hor.)
*Dosiero:Szlak czerwony.svg - tra Rówień  Waksmundzka kaj Psia Trawka al Toporowa Cyrhla
*Dosiero:Szlak czerwony.svg - de parkejo Palenica Białczańska (40 min.)
*Dosiero:Szlak zielony.svg - tra  Dolina Roztoki al Dolina Pięciu Stawów Polskich (2 hor.)
* Dosiero:Szlak zielony.svg - iom ete alte de traceo maldekstre deflankiĝo al kabano schronisko PTTK w Dolinie Roztoki sur montarherbejo  Stara Roztoka (15 min.)

Kategorio:Akvofaloj en Tatroj en Pollando
Veľké Kozmálovce

**Veľké Kozmálovce,** hungare **Nagykoszmály** estas vilaĝo en Slovakio, en Regiono Nitra, en Distrikto Levice.
eta|dekstra|400ra|Veľké Kozmálovce situas en la griza regiono
* Areo: 6 km²
* Supermara alteco: 170 m
* Loĝantaro: 670
* Poŝtkodo: 935 21
* Aŭtokodo: LV
* Telefonprefikso: 36

## Situo 
La vilaĝo situas en valo, laŭ maldekstra bordo de Hron (kontraŭe troviĝas Malé Kozmálovce), laŭ traira flankovojo, laŭ fervojo Šahy-Levice. La lasta troviĝas 8 km-ojn for.

## Historio 
La unua mencio pri persono Andreo *Koszmályi* devenis el 1322, pri la vilaĝo el 1337 en formo *Kozmal*. En 1618 la turkoj bruldetruis la vilaĝon. En 1910 loĝis tie 832 da homoj (slovakoj en majoritato, hungaroj en minoritato). Ĝis 1918 la vilaĝo apartenis al Bars, al la distrikto de Léva. Poste la komunumo iĝis parto de Ĉeĥoslovakio, inter 1938-1945 parto de Slovakio. Tiam la vilaĝo situis laŭ la nova ŝtatlimo. Post la 2-a mondmilito la hungaroj senrajtiĝis laŭ Dekretoj de Beneš. En 2001 loĝis tie 700 da homoj (699 slovakoj).

## Vidindaĵo 
* baroka katolika preĝejo omaĝe al Ĉiuj Sanktuloj de 1752

Kategorio:Municipoj en distrikto Levice
World English

**World English** (propra termino por monda angla) estas modifita angla proponita ĉirkaŭ 1895 de Alexander Melville Bell, patro de inventisto Alexander Graham Bell. Li estas simpla adapto de angla lingvo al fonetika (aŭ "fonografa", kiel li nomiĝas) alfabeto inventita de li, kaj proponita kiel internacia lingvo. Li kredis ke la angla skribata per fonetika alfabeto estus sufiĉe facile uzebla de fremduloj. Bell sugestis ke anglalingvano prononcus simpligite sian lingvon kaj proponas ŝanĝojn en la prononco por ke la lingvo estus pli facile lernebla de alilingvanoj.

La alfabeto havis 43 literojn, 24 el latina alfabeto kaj 19 de li inventitaj laŭ steno.

Usonaj volapukistoj batalis kontraŭ la projekto per publikaj deklaroj.

## Vidu ankaŭ 
Modifita angla

Visible language (en.wikipedia)
Kategorio:Modifita angla
Difinita dulineara funkcio

En matematiko, **difinita dulineara funkcio** estas dulineara funkcio *B* tia ke *B(x, x)* havas la saman signon (pozitivan aŭ negativan) por ĉiu nenula *x*.

Simile, **duondifinita dulineara funkcio** estas dulineara funkcio *B* tia ke *B(x, x)* havas la saman signon (pozitivan aŭ negativan) aŭ estas nula por ĉiu *x* (ĉi tie jan ne bezonatas postili ke *x* estas nenula).

Ĉi tie *x* estas vektoro de reelaj nombroj aŭ kompleksaj nombroj.

Ankaŭ, ĉi tie *B* estas hermita formo, kio estas ke *B(x, y)* estas kompleksa konjugito de *B(y, x)*; alie, *B(x, x)* ne estus reela nombro.

Tiel:

: *B* estas **pozitive difinita** se *B(x, x) > 0* por ĉiu nenula *x*.
: *B* estas **pozitive duondifinita** se *B(x, x) ≥ 0* por ĉiu *x*.
: *B* estas **negative difinita** se *B(x, x) TAx > 0* por ĉiu nenula vektoro *x*.

## Ekzemplo 
Por 2-dimensiaj reelaj *x=(x1, x2)* kaj *y=(y1, y2)* estu

: *B(x, y)=ax1y1 + bx2y2*

kie *a* kaj *b* estas konstantoj. Tiam:

: Se *a>0* kaj *b>0* do *B* estas pozitive difinita.
: Se *a≥0* kaj *b≥0* do *B* estas pozitive duondifinita.
: Se *a<0* kaj *b<0* do *B* estas negative difinita.
: Se *a≤0* kaj *b≤0* do *B* estas negative duondifinita.
: Se *a* kaj *b* estas de malsamaj signoj do *B* estas nedifinita.

Kategorio:Plurlineara algebro
Malforta konjekto de Goldbach

En nombroteorio, **malforta konjekto de Goldbach**, aŭ **nepara konjekto de Goldbach**, la **triargumenta Goldbach problemo**, aŭ la **3-prima problemo**, estas konjekto ke ĉiu nepara nombro pli granda ol 7 povas esti esprimita kiel la sumo de tri neparaj primoj (la primoj ne nepre estas malsamaj).

Ĉi tiu konjekto estas nomata kiel *malforta* kompare kun la forta konjekto de Goldbach, kiu estas pri tio ĉiu para nombro pli granda ol 4 estas sumo de du neparaj primoj. Tiam per adicio de 3 al la sumo de la du primoj sekvas ebleco prezenti neparan nombron pli granda ol 7 kiel la sumo de tri neparaj primoj, kio estas la malforta konjekto de Goldbach.

La konjekto ankoraŭ ne estas plene pruvita, kvankam estas iuj rezultoj. En 1923, Godfrey Harold Hardy kaj J. E. Littlewood montris ke se la ĝeneraligita rimana hipotezo veras do ekzistas nombro *N* tia ke, la malforta konjekto de Goldbach veras por ĉiuj neparaj nombroj pli grandaj ol *N*. En 1937, Ivan Matveeviĉ Vinogradov pruvis malfortan konjekton de Goldbach sen uzo de la rimana hipotezo por ĉiuj neparaj nombroj pli grandaj ol iu *N* (vidu en teoremo de Vinogradov). Vinogradov mem ne donis la valoron de *N*, sed lia studento K. Borodzin pruvis en 1939 ke 314348907 estas sufiĉe granda por esti kiel la *N*. En 2002, Liu Ming-Chit kaj Wang Tian-Ze malpligrandigis la *N* ĝis proksimume *e3100 ≈ 2·101346*.

Se aparte kontroli ĉiujn neparajn nombrojn malpli grandajn ol *N* kaj okazos ke por ĉiu el ili la konjekto veras, tiam la konjekto estos plene pruvita. Sed ĉi tiu *N* estas tro granda, komputilaj serĉoj eblas nur ĝis proksimume 1018. Tamen, ĉi tiu baro 2·101346 estas sufiĉe malgranda tiel ke ĉiu unu aparta nombro pli sube de *N* povas esti kontrolita.

En 1997, Deshouillers, Effinger, Te Riele kaj Zinoviev  montris ke se la ĝeneraligita rimana hipotezo veras do la baro *N* estas proksimume 1020, ankaŭ ili faris multampleksan komputilan kontroladon de ĉiuj pli malgrandaj nombroj.

## Referencoj 
Kategorio:Analitika nombroteorio
Kategorio:Nesolvitaj problemoj en matematiko
Ora angulo

eta|Ora angulo
En geometrio, la **ora angulo** estas la pli malgranda el la du anguloj ricevataj de disdivido de perimetro (cirkonferenco) de cirklo en la ora proporcio.

Ĉi tio, laŭ difino de la ora proporcio, estas ke rilatumo de longo de la pli granda arko al longo de la pli malgranda arko estas la sama kiel rilatumo de la plena perimetro al longo la pli granda arko, kaj la rilatumoj egalas al la valoro de la ora proporcio.

Se *a* estas longo de la pli granda arko, *b* estas longo de la pli malgranda arko, *c=a+b* estas la perimetro tiam

: *c/a = a/b = φ*

kie *φ = (1+√5)/2* estas la ora proporcio, kun propraĵo ke *φ2 = φ+1*.

La ora angulo *g* estas de centro de la cirklo al la pli malgranda arko de longo *b*. Ĝi estas en radianoj

: *g = 2π/(φ+1) = 4π/(3+√5)*

kio estas proksimume 2,3999632297 aŭ proksimume 137,51°.

La valoro de *g* sekvas el tio ke se *r* estas radiuso de la cirklo do

: *b = rg*, *c = 2πr*

do

: *r = c/2π*, *g = b/r = 2πb/c*

Krome

: *b/c = (b/a)(a/c) = (1/φ)(1/φ) = 1/(φ2)

kaj do

: *g = 2π/(φ2) = 2π/(φ+1)''

## Ora angulo en naturo 
eta|dekstra|300px|La angulo inter sinsekvaj florosimilaĵoj en iuj floroj estas la ora angulo.
La ora angulo estas la angulo inter sinsekvaj florosimilaĵoj en sunfloro.

## Vidu ankaŭ 
* Ora ortangulo
* Ora triangulo
* Spiralo de Fermat

## Eksteraj ligiloj 
* 

Kategorio:Angulo
Kategorio:Ora proporcio
Kursivo

**Kursivo** estas tipara fasono, en kiu la signobildoj de la literoj estas klinitaj dekstren (proksimume je 15°) kaj havas la formon inspiritan de manskribaj literoj renesancaj, ofte uzata por emfazo aŭ citaĵoj (por apartigi verkotitolon, fremdajn vortojn en teksto ktp).

eta|Tiparaj fasonoj.Supre: rekta→oblikva („DejaVu Sans“); sube: rekta→vera kursivo („Liberation Serif“)
Paleografie kursivo kontrastas kun la stilo gotika (frakturo, ŝvabaĥo ktp) kaj kun la stilo antikve-roma («antikva» en la terminaro germana-rusa, «roma» en la terminaro angla), rekta serifa skribo inspirita de la romaj monumentaj surskriboj.

eta|Rekta, kursiva kaj oblikva fasonoj disponeblaj en unu sama tipara familio (*Gilo*, „Gill Sans Std“)
En la moderna tipografio kursivo estas unu el la tiparaj fasonoj, kiun normlale posedas plena tipara familio. Tiusence ĝi kontrastas kun la tiparo rekta (kutime uzata kiel la ĉefa fasono) kaj tipara fasono rekta-grasa (plenaj familioj tamen disponigas ankoraŭ tiparojn grase-kursivajn).

Veran kursivon karakterizas ne nur la oblikveco, sed ankaŭ specifa dizajno de la signobildoj. Tamen iuj tiparaj familioj, precipe iom «geometriaj», disponigas por tiu rolo tiparon kiu diferencas de la rekta per nura oblikvigo (fakte, tiaj tiparoj povas esti iom prilaboritaj, por plibonigi la glatigon kaj la ĝeneralan aspekton).

Iuj tiparoj disponigas kaj veran kursivon, kaj oblikvan fasonon. Ekz-e en la tradicio de TeX oni uzas kursivon en formuloj matematikaj, kaj la oblikvan tiparon por proza emfazo.

eta|La Guglo-tiparo «*Parisienne*» ne estas tipografia kursivo
Kvankam kursivo estiĝis el renesanca manskribo, oni ne konfuzu ĝin kun la modernaj tiparoj skribeskaj (imitantaj manskribon). Ilia dizajno havas aliajn principojn (ekz-e kontinua skribo; aŭ rezigno pri oblikvigo ktp).

La italo Niccolò Niccoli (1364-1437) estas konsiderata la inventisto de la kursiva skribmaniero, konata nuntempe ofte kiel *Italica* aŭ *Cancelleresca*.

## Vidu ankaŭ 
* Eŭropa kaligrafio
* Germana manskribo
* Manskribaj literoj

Kategorio:Skribo
Kategorio:Tipografio
Kategorio:Tiparoj
Dua parta derivaĵa provo

En matematiko, la **dua parta derivaĵa provo** estas maniero en multvariebla kalkulo por kontroli ĉu krita punkto *(x, y)* estas loka minimumo, loka maksimumo aŭ sela punkto.

Estu *f(x ,y)* reela funkcio de du reelaj argumentoj. Estu (a, b) sojla punkto de la funkcio, do punkto kie la unuaj partaj derivaĵoj estas nulaj: 

:  \frac{\partial f(x, y)}{\partial x}|_{x=a, y=b} = 0 
:  \frac{\partial f(x, y)}{\partial y}|_{x=a, y=b} = 0 

Tiam la matrico de Hessian estas de amplekso 2&times;2 kaj ĝia determinanto en la punkto estas 

:  M = ( \frac{\partial^2 f(x, y)}{\partial x^2}\frac{\partial^2 f(x, y)}{\partial y^2} - (\frac{\partial^2 f(x, y)}{\partial x\partial y})^2)  |_{x=a, y=b} = 0 

Tiam:

* Se *M>0* kaj  \frac{\partial^2 f(x, y)}{\partial x^2} |_{x=a, y=b} > 0  do *(a, b)* estas loka minimumo.

* Se *M>0* kaj  \frac{\partial^2 f(x, y)}{\partial x^2} |_{x=a, y=b}  do *(a, b)* estas loka maksimumo.

* Se *M0* kaj  \frac{\partial^2 f(x, y)}{\partial y^2} |_{x=a, y=b} > 0  do *(a, b)* estas loka minimumo.

* Se *M>0* kaj  \frac{\partial^2 f(x, y)}{\partial y^2} |_{x=a, y=b}  do *(a, b)* estas loka maksimumo.

Kategorio:Kalkulo
Norbert Sztelek

**SZTELEK Norbert** (stelek) estis hungara pentristo naskita en Szentjakab? en 1884 kaj mortinta en Baia Mare la 30-an de majo 1956.

## Biografio 
Oni scias tre malmulte pri lia vivo. Li lernis en Budapeŝto kaj Gödöllő. Oni ne scias, kiam li venis al Artistkolonio de Baia Mare.

## Ekspozicioj 
* 1932 - Satu Mare (individua ekspozicio),
* 1934 - Satu Mare (grupa ekspozicio),
* 1937-1939 - Baia Mare, Bukareŝto (grupaj ekspozicioj),
* 1941 - Baia Mare en artlabojejo de Ralph Teleki.

## Fonto 
* Murádin Jenő: *Nagybánya- A festőtelep művészei*, Miskolc, 1994.

Sztelek, N
Sztelek, N
L (komplikeco)

En komputa komplikteorio, **L** estas komplikeca klaso de decidaj problemoj, kiuj povas esti solvitaj per determinisma maŝino de Turing kun uzo de logaritma kvanto de memora spaco. Intuicie, logaritma spaco estas spaco sufiĉa por konservi konstantan kvanton de nadloj en la enigo kaj logaritman kvanton de buleaj flagoj.

Ĝeneraligo de **L** estas **NL**, kiu estas klaso de lingvoj decideblaj en logaritma spaco per determinisma maŝino de Turing. Tiam \mathrm{L} \subseteq \mathrm{NL}.

**P** estas minimume same granda kiel **L**, la klaso de problemoj decidebla en logaritma kvanto de memora spaco. Kun uzo de spaco *O(log n)* ne povas esti uzata tempo pli grandan ol *2O(log n) = nO(1)*, ĉar ĉi tio estas la entuta kvanto de eblaj konfiguroj, konservataj en la memoro. Poste ĉi tia kvanto de paŝoj la algoritmo devas nepre aŭ finiĝi aŭ ripetiĝi de iu jam estinta stato kaj tiel neniam finiĝi. Tial, **L** estas subaro de **P**. Ne estas sciata, ĉu **L** = **P**.

'Ĉu **L** = **P** ?' kaj 'ĉu **L** = **NL** ?' estas gravaj malfermitaj problemoj.

Plua klasifiko de problemoj en **L** - kiel pli forte plenaj aŭ pli forte plenaj en L - estas interesa. Ĉiu problemo en **L** estas plena sub log-spaca malpligrandiĝo. Tiel pro tio ke log-spaca malpligrandiĝo estas ne taŭga, pli malfortaj malpligrandiĝoj estas difinitaj. Sed tamen ne estas ĝenerale akceptita difino de **L**-pleneco.

La rilatanta klaso de funkciaj problemoj estas **FL**. **FL** estas ofte uzata por difini log-spacan malpligrandiĝon.

Omer Reingold en oktobro de 2004 montris, ke USTCON, la problemo de 'ĉu tie ekzistas vojo inter du verticoj en donita sendirekta grafeo?' (vd. st-connectivity), estas en **L**, kaj do **L** = **SL**, ĉar la problemo estas **SL**-plena.

Unu konsekvenco de ĉi tio estas simpla logika karakterizado de **L**: ĝi enhavas precize tiuj lingvoj kiuj estas esprimeblaj en unua-ordo logiko kun aldonita komuta transita ferma operatoro (en grafeteoriaj terminoj, ĉi tiu operatoro reformigas ĉiun koneksan komponanton en klikon).

**L** estas malalta por sin, ĉar ĝi povas simuli log-spacaj orakolajn demandojn (malglate parolante, "funkciajn vokojn kiu uzas logaritman spacon") en logaritma spaco, reuzanta la saman spacon por ĉiu demando.

## Vidu ankaŭ (angle) 
* Omer Reingold
* (al anglalingva fonto: 2006

## Eksteraj ligiloj 
* Undirected ST-connectivity in Log-Space - Nedirektita ST-konekteco en log-spaco. Omer Reingold. Electronic Colloquium on Computational Complexity - Elektronika Kolokvo sur Komputa Komplikeco. No. 94.

Kategorio:Komputa komplikeco
Futbala Mondpokalo 1974

La **10-a Vira Futbala Mondpokalo** okazis inter la 8-a de junio kaj la 8-a de julio 1974 en Okcidenta Germanio. La teamo de Germanio gajnis la pokalon en la finalo kontraŭ la nederlanda teamo. La finalo okazis en Munkeno. La pola teamo estis en tria pozicio, kaj la brazila en kvara pozicio.

## Vidu ankaŭ 
* Munkena Olimpa Stadiono

Kategorio:Futbala Mondpokalo
Kategorio:Futbalo en Germanio
Kategorio:Futbalo en 1974
Futbala Mondpokalo 1970

La **9-a Vira Futbala Mondpokalo** okazis inter la 31-a de majo kaj la 21-a de junio 1970 en Meksiko. Brazilo gajnis la pokalon en la finalo kontraŭ Italio. La finalo ludis en Meksikurbo. Okcidenta Germanio estis en tria pozicio, kaj Urugvajo en kvara pozicio.

Kategorio:Futbala Mondpokalo
Kategorio:Futbalo en Meksiko
Kategorio:Futbalo en 1970
Futbala Mondpokalo 1966

La **8-a Vira Futbala Mondpokalo** okazis inter la 11-a de julio kaj la 30-a de julio 1966 en Anglio. La teamo de Anglio gajnis la pokalon en la finalo kontraŭ la teamo de Okcidenta Germanio. La finalo ludiĝis en Londono. La teamo de Portugalio estis en tria pozicio, kaj la sovetunia en kvara pozicio.

Kategorio:Futbala Mondpokalo
Kategorio:Futbalo en Britio
Kategorio:Futbalo en 1966
Starý Tekov

**Starý Tekov,** hungare **Óbars,** germane *Bersenberg*, *Altbarsch* estas vilaĝo en Slovakio, en Regiono Nitra, en Distrikto Levice.
eta|dekstra|400ra|Starý Tekov situas en la griza regiono
eta|dekstra|220ra|Blazono de Starý Tekov

* Areo: 6 km²
* Supermara alteco: 170 m
* Loĝantaro: 670
* Poŝtkodo: 935 21
* Aŭtokodo: LV
* Telefonprefikso: 36

## Situo 
La vilaĝo situas en valo, laŭ maldekstra bordo de Hron sen ponto, (kontraŭe troviĝas Nový Tekov), laŭ traira flankovojo. Levice troviĝas 7 km-ojn for.

## Historio 
La vilaĝo estis loĝata dum la neolitiko. La unua mencio pri la fortikaĵo *castrum Bors* devenis el 1075, pri la vilaĝo el 1156 en formo *Bors*. La fortikaĵo estas nomdonanto kaj samtempe centro de Bars. En 1331 la loko iĝis libera reĝa urbo havant defendomuron. La komunumo estis atakita fare de la husanoj en la 15-a jarcento, fare de turkoj post jarcento. En la 16-a jarcento formiĝis du komunumoj Granda kaj Eklezia *Bars*. En 1609 kalvinana koncilio okazis. En 1663 la turkoj tute detruis la vilaĝon. En 1705 ĝi iĝis kampurbo, kiun baldaŭe perdis. En 1910 loĝis tie 1632 da homoj (plejparte slovakoj). Ĝis 1919 la vilaĝo apartenis al Bars, al la distrikto de Léva. Poste la komunumo iĝis parto de Ĉeĥoslovakio, inter 1938-1945 parto de Slovakio. Tiam la vilaĝo situis laŭ la nova ŝtatlimo. Post la 2-a mondmilito la hungaroj senrajtiĝis laŭ Dekretoj de Beneš. En 2001 loĝis tie 1479 da homoj (1464 slovakoj).

## Vidindaĵoj 
* romanika katolika preĝejo omaĝe al Dipatrino el la 13-a jarcento, post jarcento gotikiĝis, en 1698 trakonstruiĝis
* kalvinana preĝejo de 1790, en 1820 trakonstruiĝis
* restaĵoj de iama fortikaĵo
* golgoto el la 18-a jarcento
* skulptaĵo pri Sankta Anna de 1830
* monumentoj pri falintoj dum la mondomilitoj kaj pri Slovaka Nacia Ribelo

Kategorio:Municipoj en distrikto Levice
Futbala Mondpokalo 1962

150ra|eta|maldekstra|
La **7-a Vira Futbala Mondpokalo** okazis inter la 30-a de majo kaj la 17-a de junio 1962 en Ĉilio. La teamo de Brazilo gajnis la pokalon en la finalo kontraŭ la ĉeĥoslovaka teamo. La finalo ludiĝis en Santiago de Chile. La teamo de Ĉilio estis en tria pozicio, kaj Jugoslavio en kvara pozicio.

Kategorio:Futbala Mondpokalo
Kategorio:Futbalo en Ĉilio
Kategorio:Futbalo en 1962
Futbala Mondpokalo 1958

La **6-a Vira Futbala Mondpokalo** okazis inter la 8-a de junio kaj la 29-a de junio 1958 en Svedio. La teamo de Brazilo gajnis la pokalon en la finalo kontraŭ tiu de Svedio. La finalo okazis en Stokholmo. La teamo de Francio estis en tria pozicio, kaj tiu de Okcidenta Germanio en kvara pozicio.

## Partoprenantoj 
**Eŭropo** (12 teamoj):
Austrio,
Anglio,
Hungario,
FRG,
Sovetunio,
Nord-Irlando,
Kimrio,
Francio,
Ĉeĥoslovakio,
Skotlando,
Svedio kaj
Jugoslavio.

**Norda kaj Centra Ameriko** (1 teamo):
Meksiko.

**Suda Ameriko** (3 teamoj):
Argentino,
Paragvajo kaj
Brazilo.

Kategorio:Futbalo en Svedio
Kategorio:Futbala Mondpokalo
Kategorio:Futbalo en 1958
Futbala Mondpokalo 1950

La **4-a Vira Futbala Mondpokalo** okazis inter la 24-a de junio kaj la 16-a de julio 1950 en Brazilo. La teamo de Urugvajo gajnis la pokalon, kaj la brazila teamo estis en dua pozicio. Finalo ne ludiĝis en ĉi tiu mondpokalo. La teamo de Svedio estis en tria pozicio, kaj Hispanio en kvara pozicio.

Kategorio:Futbalo en Brazilo
Kategorio:Futbala Mondpokalo
Kategorio:Futbalo en 1950
Futbala Mondpokalo 1938

La **3-a Vira Futbala Mondpokalo** okazis inter la 4-a kaj la 19-a de junio 1938 en Francio. La teamo de Italio gajnis la pokalon en la finalo kontraŭ tiu de Hungario. La finalo okazis en Parizo. Brazilo estis en tria pozicio, kaj Svedio estis en kvara pozicio.

Kategorio:Futbalo en Hungario
Kategorio:Futbala Mondpokalo
Kategorio:Futbalo en 1938
Futbala Mondpokalo 1934

La **2-a Vira Futbala Mondpokalo** okazis inter la 27-a de majo kaj la 10-a de junio 1934 en Italio. La teamo de Italio gajnis la pokalon en la finalo kontraŭ la ĉeĥoslovaka teamo. La finalo okazis en Romo.

## Rezultoj 
Kategorio:Futbalo en Italio
Kategorio:Futbala Mondpokalo
Kategorio:Futbalo en 1934
Futbala Mondpokalo 2010

La **19-a Ĉampionado pri la Vira Futbala Mondpokalo** okazis inter la 11-a de junio kaj la 11-a de julio 2010 en Sud-Afriko. Ĝi estis la unua mondpokalo en Afriko. La finalo okazis en Johanesburgo kaj tie venkis la hispana nacia teamo de futbalo.

La konkurso havas du fazojn: unue la teamoj de 32 landoj konkursas en grupoj de po kvar teamoj, kaj en ĉiu grupo restas la du plej bonaj, do entute 16 teamoj. Poste en la **"finala fazo"** unue ludas po du teamoj el tiuj 16, parigitaj laŭ antaŭe difinita sistemo (la **okon-finalo**), do restas 8 gajnantoj, sekve interbatalas tiuj 8 teamoj (la **kvaron-finalo**), el tio restas 4 gajnantoj, el kiuj po du interludas en la **duon-finalo**, kaj - post kiam la malgajnintoj el tio elbatalas la trian lokon - la gajnintoj el la duon-finalo komparas siajn fortojn en la **finalo**.

## Mapo de konkursantaj landoj 
maldekstra|500ra

## Grupoj 
La grupoj estis elektitaj la 2-an de decembro 2009 en Kaburbo, parte hazarde, sed certigante ke en ĉiu grupo troviĝu kaj fortaj kaj malfortaj teamoj, kaj ke ĉiu grupo enhavu teamojn el diversaj kontinentoj.

### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
## Finala fazo 
### Skemo de eliminaj bataloj 
### Okonfinalo 
### Kvaronfinalo 
### Duonfinalo 
### Ludo pri la 3-a lokumo 
### Finalo 
## Eksteraj ligiloj 
* "piedpilka frenezo proksimiĝas" - esperantlingva moko okaze de la Futbala Mondpokalo 2010 pri la kutimo vendi multajn objektojn en naciaj koloroj al subtenantoj de la naciaj teamoj de futbalo, ĉi-ekzemple de la itala teamo, kiu tamen en Sudafriko fine tute ne sukcesis

## Vidu ankaŭ 
* Vuvuzelo
* Zakumi


Kategorio:Futbalo en 2010
Genra identeco

*Por identecoj difinitaj laŭ kiuj oni estas romantike aŭ sekse allogata, vidu sub seksa identeco (angla : sexual identity) kaj seksa orientiĝo.*

**Genra identeco** (angla : *gender identity*) estas psikologia, kultura, socia sekso, kun kiu persono identigas sin.

Plejmulto da homoj havas genran identecon konkordan kun fizikaj seksaj markoj. Personoj, kiuj ne havas tian kongruon (inter socia sekso kaj fizikaj seksaj markoj) estas transgenruloj aŭ transseksuloj.

## Referencoj 
## Vidu ankaŭ 
* Diverseco seksa kaj genra (DSG) 
* Genra disforio
* Socia sekso
* Transgenreco
* Transsekseco
* GLAT
* Neduuma genro
* Principoj de Jogjakarto

Kategorio:Psikologio
Kategorio:Sekso
Futbala Mondpokalo 2014

La **Futbala Mondpokalo 2014** estis la 20-a Vira Futbala Mondpokalo de FIFA, la monda ĉampionturniro de futbalo, kiu okazis de la 12-a de junio ĝis la 13-a de julio 2014 ĉe diversaj stadionoj en Brazilo. Ĝin fine venkis la germana nacia teamo de futbalo kontraŭ la argentina per 1 golo kontraŭ 0, same kiel rezultis la finalo de 1990. Temas pri la kvara venko de la germana teamo, post la pokaloj de 1954, 1974 kaj 1990, kaj ĝia unua venko post la reunuiĝo de Germanio.

La naciaj teamoj de 31 landoj kvalifikiĝis por partopreni kun Brazilo en la finala turniro. Ili ludis 64 maĉojn en 12 diversaj urboj ĉe novaj aŭ renovigitaj stadionoj. Ĝi estis la unua Mondpokalo en kiu oficialuloj uzis gollinian teĥnologion, kaj ankaŭ malaperantan ŝaŭmon dum rektaj liberaj frapoj.

Ĉiuj ĉampionaj teamoj ekde tiu de la unua Mondpokalo de 1930 – Anglio, Argentino, Brazilo, Francio, Germanio, Hispanio, Italio, kaj Urugvajo – kvalifikiĝis por la turniro. La tiama ĉampiono, Hispanio, eliminiĝis dum la grupa fazo, same kiel iamaj ĉampionoj Anglio kaj Italio. Urugvajo eliminiĝis dum la okonfinaloj kaj Francio dum la kvaronfinaloj. La gastiganton kaj venkinton de la Pokalo de FIFA-konfederacioj 2013, Brazilon, venkis Germanio dum la unua duonfinalo. Per la venko de Germanio dum la finalo, ĝi fariĝis la unua eŭropa teamo kiu ĉampioniĝis en la Amerikoj.

Kiel ĉampionoj, Germanio kvalifikiĝis por la Pokalo de FIFA-konfederacioj 2017. Dum la Mondpokalo 2014, videventoj de FIFA en la gastigantaj urboj de Brazilo ricevis 5 milionojn da homoj, kaj la lando ricevis 1 milionon da gastoj el 202 diversaj nacioj.

## Grupoj 
La grupoj estis elektitaj la 6-an de decembro 2013 en *Costa do Sauípe*, parte hazarde, sed certigante ke en ĉiu grupo troviĝu kaj fortaj kaj malfortaj teamoj, kaj ke ĉiu grupo enhavu teamojn el diversaj kontinentoj.

### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
## Eliminaj bataloj 
## Eksteraj ligiloj 
* "Ĉu vi emas promeni en Rio?" - e-lingva sonartikolo de Paŭlo Sergio Viana varbanta esperantistojn al Rio, okaze de la Futbala Mondpokalo 2014, survoje al la UK monaton poste en Bonaero, sed ankaŭ poste pro jubilea E-kongreso en januaro 2015 kaj la Olimpikaj Ludoj en 2016
* okaze de la Futbala Mondpokalo 2014 ankaŭ estas kritikaj voĉoj, ekzemple en tiu-ĉi intervjuo kun loka psikologino pri evito de ekspluatado de infanoj kaj junuloj dum la evento  

## Referencoj 

Kategorio:Futbalo en 2014
Hronské Kľačany

**Hronské Kľačany,** hungare **Garamkelecsény** estas vilaĝo en Slovakio, en Regiono Nitra, en Distrikto Levice.
eta|dekstra|400px|Hronské Kľačany situas en la griza regiono
* Areo: 8 km²
* Supermara alteco: 163 m
* Loĝantaro: 1430
* Poŝtkodo: 935 29
* Aŭtokodo: LV
* Telefonprefikso: 36

## Situo 
La vilaĝo situas en valo, laŭ traira flankovojo, laŭ fervojo Zvolen-Levice. La lasta troviĝas 4 km-ojn for.

## Historio 
La unua mencio devenis el 1209 pri la vilaĝo en formo *Chelecen*. La komunumo estis atakita fare de tataroj en 1241, post jarcentoj la turkoj la samon faris. En 1910 loĝis tie 1072 da homoj (plejparte slovakoj). Ĝis 1919 la vilaĝo apartenis al Bars, al la distrikto de Léva. Poste la komunumo iĝis parto de Ĉeĥoslovakio, inter 1938-1945 parto de Slovakio. Tiam la vilaĝo situis laŭ la nova ŝtatlimo. Post la 2-a mondmilito la hungaroj senrajtiĝis laŭ Dekretoj de Beneš. En 2001 loĝis tie 1468 da homoj (1459 slovakoj).

## Vidindaĵoj 
* katolika preĝejo omaĝe al Sakramenta Koro de Jesuo de 1932
* katolika preĝejo omaĝe al apostoloj Sankta Filipo kaj Sankta Jakobo de 1784

Kategorio:Municipoj en distrikto Levice
Pál Medgyesi

**MEDGYESI Pál** (medjeŝi) estis hungara reformita pastro, verkisto naskita en Aranyosmeggyes en 1604 kaj mortinta en Sárospatak en 1663.

## Biografio 
Pál Medgyesi lernis en Bártfa, Debreceno, Frankfurto ĉe Odro, Lejdeno, Kembriĝo. Ekde 1631 li instruis en kolegio de Debreceno. Li estis pastro inter 1633 kaj 1636 en Szinérváralja, en 1637 Munkács, en 1638 en Nagyvárad. Li estis kortega pastro, interpretisto, tradukisto de manifestoj kaj plurfoje sendinto de reganto de Transilvanujo, Georgo Rákóczi la 1-a. Ekde 1650 ĝis 1651 li estis pastro en Nagybánya. Ekde 1652 li estis kortega pastro en Sárospatak de Suzanna Lorántffy, ekde 1660 ĝis sia morto li estis pastro en Sárospatak. Li estis adepto de puritanismo.

## Verkoj 
* *Szent Ágoston vallása…* (Debrecen, 1632);
* *Praxis pietantis* (Debrecen, 1636, Bp., 1936);
* * Hét napoki együttbeszélgetések* (Debrecen, 1637);
* *Lelki ábécé…* (Gyulafehérvár, 1645);
* *Égő szövetnek…* (Gyulafehérvár, 1645);
* *Dialogus politico-ecclesiasticus…* (Bártfa; 1650);
* *Erdély s egész Magyar nép…Hármas Jajja…* (Sárospatak, 1653).

## Bibliografio 
* Császár Károly: M. P. élete és működése (Bp., 1911);
* Esze Tamás: A magyar praxis pietatis (Bp., 1963);
* Herepei János: Adattár a XVII. századi szellemi mozgalmaink történetéhez (I., Bp., Szeged, 1965).

## Fonto 
* Magyar Életrajzi Lexikon

## Eksteraj ligiloj 
* Medgyesi Pál: Bűnön buskodo lelek kenszergese http://mek.oszk.hu/04600/04620
* Medgyesi Pál: Erdély romlásának okairól http://mek.oszk.hu/06000/06066
* Medgyesi Pál: Ezechias kir. hiti avagy hit-ostroma, a tüzes nyilaktol ... http://mek.oszk.hu/04300/04355
* Medgyesi Pál: Fel-gerjedt, s-pokol fenekeig hatalmazott Rohogo Tűz http://mek.oszk.hu/03800/03888
* Medgyesi Pál: Győzködő Hit a' Testen, e' Világon, Bűnön, Halálon, Poklon és Kárhozaton; Christusnak Isten jobbjára üleseből http://mek.oszk.hu/04600/04606
* Medgyesi Pál: Igaz Magyar-Nep Negyedik Jajja s-Siralma; Es annak alkalmatossagaval idvességes Serkengettetese http://mek.oszk.hu/03800/03855
* Medgyesi Pál: Igazak Sorsa e' világon http://mek.oszk.hu/03800/03863
* Medgyesi Pál: Istenhez való igaz Megteres, avagy ... igaz mod, mint kellyen a' bünben heverönec, életét ... meg-jobbétani ... http://mek.oszk.hu/03800/03865
* Medgyesi Pál: Isteni és Istenes Synat http://mek.oszk.hu/04600/04605
* Medgyesi Pál: Joseph Romlasa. Avagy Magyar Nemzet MDCLVIII. Esztendőbeli nagy pusztulásán, ... való Kesergése, az Isten Anyaszentegyházának http://mek.oszk.hu/03800/03879
* Medgyesi Pál: Ketseg torkabol kihatlo lelek http://mek.oszk.hu/04600/04621
* Medgyesi Pál: Magyarok Hatodik Jajja http://mek.oszk.hu/03800/03880
* Medgyesi Pál: Ötödik Jaj, Es Siralom. Mellyel Szegény ... Magyar nemzetet ... siratja ... 's ... serkengeti Medgyesi Pál http://mek.oszk.hu/03800/03873
* Medgyesi Pál: Rab-Szabadeto Isteni szent Mesterseg http://mek.oszk.hu/03800/03856
* Medgyesi Pál: Sok Jajjokban, s' bánatos szivel ejtett könyhullatásokban merült, ... Magyaroknak, egy-néhány kesero Siralmi http://mek.oszk.hu/03800/03864

Kategorio:Hungaraj verkistoj
Akvofalo Lúčky

**Akvofalo Lúčky** () estas akvofalo en banloka vilaĝo Lúčky en montaro Chočské vrchy en distrikto Ružomberok en Slovakio.  La teritorio de la akvofalo estas protektita kiel natur memoraĵo kaj troviĝas rekte en vilaĝo Lúčky, ĉe montopiedo de jam menciita montaro. 
La akvofalon kreas varmaj fontoj, kiuj kreas travertinan terason de kiu akvo kaskade falas  tra etaj laketoj. Akvo sekve fluas al rojo Raztočné, kiu apartenas al riverbaseno de Váh.
maldekstra|250px|eta|Rigardo je la akvofalo
Aliro estas rekte de la mezo de suba parto de vilaĝo.
## Vidu ankaŭ
Listo de slovakaj akvofaloj

Kategorio:Distrikto Ružomberok
Kategorio:Akvaĵoj en Regiono Žilina
Čajkov

**Čajkov,** hungare **Csejkő** estas vilaĝo en Slovakio, en Regiono Nitra, en Distrikto Levice.
eta|dekstra|400ra|Čajkov situas en la griza regiono
* Areo: 24 km²
* Supermara alteco: 190 m
* Loĝantaro: 1050
* Poŝtkodo: 935 24
* Aŭtokodo: LV
* Telefonprefikso: 36

## Situo 
La vilaĝo situas en malebenaĵo, laŭ flankovojoj. Levice troviĝas 8 km-ojn for.

## Historio 
La vilaĝo estis loĝata dum la bronzepoko. La hungaroj frakasis la Grandmoravian Regnon en 896 kaj fondis reĝlandon en 1000. La unua mencio devenis el 1276 pri la vilaĝo en formo *Chewku*. La kampoj apartenis al diversaj ekleziejoj. La turkoj bruldetruis la vilaĝon en 1599. Inter 1663-1664 la vilaĝo apartenis al la Turka Imperio. Incendioj okazis en 1753, 1850 kaj 1885. En 1910 loĝis tie 1204 da homoj (slovakoj en majoritato, hungaroj en minoritato). Ĝis 1919 la vilaĝo apartenis al Bars, al la distrikto de Léva. Poste la komunumo iĝis parto de Ĉeĥoslovakio, inter 1938-1945 parto de Slovakio. Post la 2-a mondmilito la hungaroj senrajtiĝis laŭ Dekretoj de Beneš. En 2001 loĝis tie 1055 da homoj (1048 slovakoj).

## Vidindaĵoj 
* katolika preĝejo omaĝe al Sankta Nikolao de 1779
* postbaroka kastelo de 1756
* loĝdomoj el la 19-a jarcento

Kategorio:Municipoj en distrikto Levice
Nový Tekov

**Nový Tekov,** hungare **Újbars** estas vilaĝo en Slovakio, en Regiono Nitra, en Distrikto Levice. La slovaka Nový kaj hungara Új signifas: nova.
eta|dekstra|400px|Nový Tekov situas en la griza regiono
eta|dekstra|300px|Preĝejo de Nový Tekov

* Areo: 30 km²
* Supermara alteco: 171 m
* Loĝantaro: 820
* Poŝtkodo: 935 33
* Aŭtokodo: LV
* Telefonprefikso:

## Situo 
La vilaĝo situas en valo, laŭ dekstra bordo de Hron sen ponto, (kontraŭe troviĝas Starý Tekov), laŭ ĉefvojo Nové Zámky-Šahy. Levice troviĝas 12 km-ojn for. Marušová, hungare Marosfalva iama vilaĝo estas ekstera parto de Nový Tekov.

## Historio 
La unua mencio devenis el 1075. En 1910 loĝis tie 1241 da homoj (plejparte hungaroj). Ĝis 1919 la vilaĝo apartenis al Bars, al la distrikto de Léva. Poste la komunumo iĝis parto de Ĉeĥoslovakio. Inter 1938-1945 la komunumo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Tiam la vilaĝo situis laŭ la nova ŝtatlimo. Post la 2-a mondmilito la hungaroj senrajtiĝis laŭ Dekretoj de Beneš. En 2001 loĝis tie 835 da homoj (692 slovakoj).

## Vidindaĵoj 
* romkatolika preĝejo omaĝe al Sankta Karolo el Borrome de 1707

## Famuloj 
En la vilaĝo naskiĝis hungara orientalisto János Repiczky.

Kategorio:Municipoj en distrikto Levice
Gergely Vásárhelyi

**VÁSÁRHELYI Gergely** (va:sa:rheji) estis hungara religioratoro, verkisto, ekde 1584 jezuito naskita en Marosvásárhely en 1562 kaj mortinta en Koloĵvaro la 18-an de oktobro 1623.

## Biografio 
Ekde 1591 Gergely Vásárhelyi estis por du jaroj konfesiprenanto de reganto de Transilvanujo, Sigmundo Báthori, ekde 1593 vagantoratoro, ekde 1596 domadministranto en Kolozsvár, ekde la fino de 1597 en Gyulafehérvár same kaj en 1600–01 domestro. Inter 1602 kaj 1605 en Sellye li gvidis konstruadon. Depost tiam li estis domestro en Zagrebo. Inter 1613 kaj 1617 li estis misiestro en Pécs, pli poste pastro en Gyulafehérvár.

## Verkoj 
* *Catechismus…magyar Kalendariummal* (Kolozsvár, 1599):
* *Esztendő által… Evangéliumok és Epistolák és Ezekre való Lelki elmélkedések* (Bécs, 1618);
* *Kempis Tamás négy könyve* (Kolozsvár, 1622);
* *Világkezdetitől fogva, iosagos és gonosz cselekedeteknek példáinak Summái* (Kassa, 1623).

## Fonto 
* Magyar Életrajzi Lexikonhttp://mek.niif.hu/00300/00355/html/index.htm 

Vasarhelyi, G
Vasarhelyi, G
Prasiberiaj lingvaroj

**Praaziaj** aŭ **prasiberiaj lingvoj** estas komuna nomo de lingvoj el nordokcidenta Siberio, kiuj ekzistis tie antaŭ la disvastiĝo de tungus-manĉura lingvaro. Kvankam ili ne estas devene parencaj unu al la alia, ili havas iujn komunajn trajtojn. Tiuj aperis ĉar la lingvoj dum miljaroj ekzistis kune kaj la interinfluiĝis.

Al prasiberiaj lingvoj apartenas 4 lingvaroj:
* Eskim-aleŭta lingvaro
* Jeniseja lingvaro
* Jukagira lingvaro
* Ĉukĉa-kamĉatka lingvaro

Ankaŭ al tiu grupo apartenas du 2 senparencaj lingvoj: la nivĥa kaj la aina.


Kategorio:Lingvoj de la siberiaj etnoj
Kategorio:Siberio
Gyula Vasady

**VASADY Gyula** (vaŝadi) estis hungara muzeologo kaj armenologo. Li naskiĝis en Gyulafehérvár en 1845 kaj mortis en Sepsiszentgyörgy la 6-a de junio 1881.

## Biografio
Gyula Vasady studis en militlernejo de Sibio, sed ne li finis siajn studojn, li iĝis librovendisto-lernanto en Koloĵvaro. Pli poste li malfermis antikvaĵvendejon en Győr, kie li agadis samtempe por organizi la urban fajrobrigadon. Kiam ekestiĝis la Székely Nemzeti Múzeum en Sepsiszentgyörgy en 1875 el fondaĵo de Emilia Zathureczky, li iĝis la unua konservisto de la muzeo. Kune kun la armena pastro, *Werthames Jahudĵian* li redaktis la unuan hungaran-armenan gramatikon.

## Fonto
*Magyar Életrajzi Lexikon

Kategorio:Hungaraj armenologoj
Kategorio:Transilvaniaj hungaroj
Kategorio:Librovendistoj
Kalná nad Hronom

**Kalná nad Hronom,** hungare **Kálna** estas vilaĝo en Slovakio, en Regiono Nitra, en Distrikto Levice. Iam la hungaroj uzis la vilaĝonomon **Garamkálna**.
eta|dekstra|400px|Kalná nad Hronom situas en la plej griza regiono
* Areo: 34 km²
* Supermara alteco: 160 m
* Loĝantaro: 2070
* Poŝtkodo: 935 32
* Aŭtokodo: LV
* Telefonprefikso: 36

## Situo 
La vilaĝo situas en valo, laŭ dekstra bordo de Hron, laŭ ĉefvojoj Želiezovce-Zvolen kaj Levice-Vráble, laŭ fervojo Levice-Šurany, fine estas industria fervojo al Mochovce. Levice troviĝas 8 km-ojn for.

## Historio 
La unua mencio pri la vilaĝo devenis el 1209. La kampoj apartenis al abatejo. En 1613 la turkoj okupis la vilaĝon. Iam formiĝis 2 vilaĝoj Granda kaj Malgranda Kálna. En 1910 loĝis en Malgranda Kálna 471, en Granda Kálna 1025 da homoj, en ambaŭ plejparte hungaroj. Ĝis 1919 ili apartenis al Bars, al distrikto de Léva, poste al Ĉeĥoslovakio. Inter 1938-1945 la vilaĝo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj iĝis senrajtaj laŭ Dekretoj de Beneš. En 2001 loĝis tie 2073 da homoj (1577 slovakoj, 335 slovakoj, 116 ciganoj).

## Vidindaĵoj 
* baroka katolika preĝejo de 1773
* kalvinana preĝejo de 1806
* tombeja kapelo
* monumento pri falintoj dum la mondomilitoj

Kategorio:Municipoj en distrikto Levice
Márton Varga

**VARGA Márton** estis hungara ĝardenisto, fakverkisto: Li naskiĝis en Szilágysomlyó la 11-an de novembro 1886 kaj mortis en Budapeŝto la 11-an de januaro 1952.

## Biografio 
Varga finis en fakstudojn en porĵardenista instituto (Kertészeti Tanintézet) inter 1905 – 1908. En 1909 li enpaŝis je servo de la ĉefurbo. En 1925 li estigis kaj du jardekojn li gvidis la porĝardenistan lernejon *Székesfővárosi Kertészképző Iskola*. En 1928 li sukcese kultivis florbulbojn (tulipano kajs hiacinto). Li estis afergvidanta prezidento, pli poste prezidento de la *Országos Magyar Kertészeti Egyesület* (Nacia Hungara Ĝardenista Ligo). Li publikis en gazetoj *Kertészeti Szemle* kaj *Kertészeti Lapok*.

## Verkoj 
* *Virághagymák termesztésének és a hagymás virágfajok, fajták és változatok ismertetése* (Bp., 1931);
* *Tájékoztató a konyhakerti növények termesztéséhez és a parlagterületek szakszerű kihasználásához és megműveléséhez* (Bp., 1942).

## Fonto 
* Magyar Életrajzi Lexikon

Varga, M
varga, M.
Zsigmond Varga

**VARGA Zsigmond** estis hungara reformita teologo. Li naskiĝis en Marosdécse la 5-an de februaro 1886 kaj mortis en Debrecen la 20-an de aprilo 1956.

## Biografio 
Zsigmond Varga pristudis teologion en Koloĵvaro (1904–08), Berlin, Ĝenevo (1909) kaj Utrecht (1910–11). Li priokupiĝis ĉefe la bibliajn lingvojn kaj ŝemidan religihistorion. Li doktoriĝis pri orientaj lingvoj en Budapeŝto (1911). Li estis bibliotekisto de la *Református Nagykönyvtár* de Debrecen, pli poste profesoro de *Lelkészképző Intézet* (Pastroedukeja Instituto) (1915–21). Ĝis sia pensiuliĝo (1944) li estis la ordinara profesoro de *Tisza István Tudományegyetem* en Debrecen. Li redaktis kune kun Lencz Géza la *Debreceni Lelkészi Tár* (1916–19).

## Fontoj 
* *Magyar Életrajzi Lexikon*

Varga, Zs
Futbala Mondpokalo 1978

La **11-a Vira Futbala Mondpokalo** okazis inter la 1-a de junio kaj la 25-a de junio 1978 en Argentino. La teamo de Argentino gajnis la pokalon en la finalo kontraŭ tiu de Nederlando. La finalo okazis en Bonaero. La brazila teamo estis en tria pozicio, kaj la itala en kvara pozicio.

Kategorio:Futbala Mondpokalo
Kategorio:Futbalo en Argentino
Kategorio:Futbalo en 1978
Podlužany (distrikto Levice)

**Podlužany,** hungare **Berekalja** estas vilaĝo en Slovakio, en Regiono Nitra, en Distrikto Levice. La oficiala hungara nomo estis **Podluzsány** ĝis 1890. La slava vorto *pod lužane* signifas: loĝantoj sub la arbaro. La pli nova hungara nomo estas tradukaĵo.
eta|dekstra|400px|Podlužany situas en la griza regiono
* Areo: 9&nbsp;km²
* Supermara alteco: 173 m
* Loĝantaro: 760
* Poŝtkodo: 935 27
* Aŭtokodo: LV
* Telefonprefikso: 36

## Situo 
La vilaĝo situas en valo, laŭ flankovojoj. Levice troviĝas 4&nbsp;km-ojn for.

## Historio 
La unua mencio devenis el 1275 pri la vilaĝo en formo *Podlusan*. La kampoj apartenis al fortikaĵoj de Óbars aŭ Léva. En 1910 loĝis tie 793 da homoj (slovakoj en majoritato, hungaroj en minoritato). Ĝis 1919 la vilaĝo apartenis al Bars, al la distrikto de Léva. Poste la komunumo iĝis parto de Ĉeĥoslovakio, inter 1938-1945 parto de Slovakio. Tiam la vilaĝo situis laŭ la nova ŝtatlimo. Post la 2-a mondmilito la hungaroj senrajtiĝis laŭ Dekretoj de Beneš. En 2001 loĝis tie 779 da homoj (771 slovakoj).

## Vidindaĵoj 
* katolika preĝejo omaĝe al Elizabeto de Hungario de 1897 
* skulptaĵo pri Urbano la 1-a
* skulptaĵo pri Johano Nepomuka
 

Kategorio:Municipoj en distrikto Levice
Richard McCoy

[eta|Artikolo el la gazeto *Salt Lake Tribune* pri la kaptado de Richard McCoy en [1972.]]
**Richard MCCOY, Jr.** (naskiĝis la  - mortis la ) estis usona aerpirato.

La 7-an de aprilo 1972, kvar monatojn post la simila aerpiratado fare de D. B. Cooper, Richard McCoy (sub la pseŭdonimo "James Johnson") eniris la flugon United Airlines 855 dum halto en Denvero (Koloradio), kaj donis al la aerstevardino koverton titolitan "Pirat-instrukcioj", en kiuj li petis kvar paraŝutojn kaj 500&nbsp;000$. La aviadilo estis Boeing 727 kun aerŝtuparo, kiun McCoy uzis por fuĝi. Li portis falsan grenadon (fakte paperpremilon) kaj malplenan pistolon. McCoy lasis sian manredaktitan mesaĝon en la aviadilo, sed ankaŭ fingrospurojn sur magazino, kiun li legis. FBI poste uzis tiujn spurojn por certe identigi lin.

Polico ekis enketon pri McCoy post informo obtenita de la utaha aŭtovoja patrolisto Robert Van Ieperen, kiu estis amiko de McCoy. Post la piratado de Cooper, McCoy ŝajne rimarkis al la policisto, ke Cooper estus devinta peti 500&nbsp;000$ anstataŭ 200&nbsp;000$. Van Ieperen opiniis, ke tio ja estis stranga koincido, kaj tial avertis FBI. Edzo kaj patro de du junaj infanoj, McCoy estis mormona instruisto por dimanĉa katekismo, kaj tiam studadis juron en la universitato Brigham Young. Li estis konita kiel veterano de la Vjetnama milito, eksa piloto de helikoptero kaj amatora paraŝutisto.

La 9-an de aprilo, post konfirmo per analizo de lia fingrospuroj kaj skribmaniero, McCoy estis arestita por la piratado de la flugo 855. Iom koincide, McCoy estis unu el la pilotoj de la helikopteroj, kiuj partoprenis al la serĉado de Cooper en Vaŝingtonio. En lia hejmo, polico malkovris paraŝuton kaj sakon plenan je 499&nbsp;970$. McCoy klamis, ke li estis senkulpa, sed estis kondamnita kaj enkarcerigita dum 45 jaroj. En karcero, McCoy profitis el la facila alirebleco al la dentistejo, kaj fabrikis falsan pistolon el denta pasto. Li kaj aliaj malliberuloj tiel sukcese fuĝis en aŭgusto 1974, ŝtelante rubkamionon kaj ĵetante ĝin sur la ĉefportalon de la malliberejo. FBI ne antaŭ tri monatoj retrovis McCoy en Virginio. La fuĝanto pafis kontraŭ la policistoj, kaj la agento Nicholas O'Hara replike devis mortigi lin.

## Referencoj 
Kategorio:Krimuloj
Elo (lingvo)

**Elo** estas esperantido proponita de Max Talmey kaj Andrew Kangas, du oficistoj de
novjorka klubo de Esperanto, 1908. Ŝajne, Elo estis miskompreno de Ido, ĉar liaj aŭtoroj ĉiam deklaris ke Elo estis lingvo reformita de Beaufront. Dum kelka tempo, Talmej kaj Kangas prezentis Elon simple kiel Esperanto. Tuj, Talmey kaj Kangas pasis al "normala" Ido.

## Fontoj 
* https://www.nytimes.com/1908/11/27/archives/give-up-esperanto-will-now-speak-elo-members-of-new-york-society.html "Give up esperanto, will now speak elo" - New York Times 1908/11/27

Kategorio:Esperantidoj
Dolná Seč

**Dolná Seč,** hungare **Alsószecse** estas vilaĝo en Slovakio, en Regiono Nitra, en Distrikto Levice. La oficiala hungara nomo estis **Nagy-Szecse** (=Granda Szecse) ĝis 1899.
eta|dekstra|400ra|Dolná Seč situas en la plej griza regiono
* Areo: 9 km²
* Supermara alteco: 155 m
* Loĝantaro: 440
* Poŝtkodo: 935 31
* Aŭtokodo: LV
* Telefonprefikso: 36

## Situo 
La vilaĝo situas en valo, laŭ maldekstra bordo de Hron (kontraŭe estas Tekovský Hrádok), laŭ traira flankovojo, laŭ fervojo Štúrovo-Levice. La lasta troviĝas 6 km-ojn for.

## Historio 
La unua mencio pri la vilaĝo devenis el 1310 en formo *"Zedche"*. Tiam la loĝantoj estis nobeloj. En la 18-a jarcento familio Esterházy fondis tie ĉevalobredejon. En 1910 loĝis tie 596 da homoj, plejparte hungaroj. Ĝis 1919 ili apartenis al Bars, al distrikto de Léva, poste al Ĉeĥoslovakio. Inter 1938-1945 la vilaĝo rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito parto de la hungaroj estis deportitaj, la restaĵo iĝis senrajta laŭ Dekretoj de Beneš. En 2001 loĝis tie 426 da homoj (364 slovakoj kaj 32 hungaroj).

## Vidindaĵo 
* luterana preĝejo de 1784, turo alkonstruiĝis en 1802

Kategorio:Municipoj en distrikto Levice